Vana Kassimõisa - praeguse Kassi küla endiste ja nüüdsete elanike kokkutulek toimus 11. augustil Kassi külas Kalda talus.  Pidulikult avati  mälestuskivi Kassimõisa põliselanikele. 8-10 tonni kaaluva kivi külge on kinnitatud roostevabast terasest mälestustahvel, millel kiri "Kassimõisa põliselanike mälestuskivi. Mäleta esivanemate tarkusi"  Kivi toodi mitmesaja meetri kaugelt kraavipervelt kohale Arvo Jõõrase suure traktori ja traktorist Heiki abiga  Kivi avamisest võttis osa 30 inimest. Kõikide ühine arvamus oli, et see oli üks ilus ettevõtmine ja väärikas tegu. Pidades kalliks oma vanemate mälestust ja au sees oma juuri, anname õige  ellusuhtumise ja sihi lastele ja lastelastele.  Kassimõisa kokkutulekut kaunistasid oma kohalolekuga kõige auväärsemad ja eakamad põlised "kasslased" - Klementine ja Nikolai Tell - jõudu ja tervist neile veel kauaks!